Ritratt: muntaġġ - Facebook / Canva  Tħabbret il-mewt tal-imprenditur Ħamruniż Alphonse Garrugia fl-età ta' 82 sena. Alphonse kien magħruf il-Ħamrun bħala Fonzu. Missier ta' sebat itfal, Farrugia kien involut fin-negozju tax-xorb, b'mod partikolari dak tal-birra. Apparti li kien wieħed mill-ikbar imprendituri Ħamruniżi, Alphonse Farrugia kien ukoll benefattur u l-ġenerożità tiegħu kienet imfaħħra sew fuq il-midja soċjali fl-aħħar sigħat hekk kif tħabbret il-mewt tiegħu. L-Għaqda tal-Mużika San Gejtanu u s-Soċjetà Mużikali San Ġużepp kienu fost l-ewwel li sellmu l-memorja tiegħu. Il-Funeral ta' Alphonse Farrugia se jsir nhar l-Erbgħa fit-3pm fil-Knisja Arċipretali u Arċimatriċi ta' San Gejtanu fil-Ħamrun. Alphonse, strieħ fis-sliem!